kardosdrur/scandi-wiki huggingface dataset:
Myklebustdalen

Myklebustdalen er en dal beliggende  i den østlige del af  Gloppen kommune i Vestland fylke i Norge. Dalen er en v-dal med bratte fjeldsider og går nord/syd fra Byrkjelo til Stardalen i Jølster. Søen Sanddalsvatnet ligger i bunden af dalen, omringet af frodige landbrugsområder.

Sandal kraftværk ligger overfor Sandalsvatnet og udnytter faldet i Sandalselva i sin produktion. Der findes flere elve og vandfald i området, f.eks. Spirefossen. Den har et fald fra gletsjeren ovenfor på 690 meter.

En række fjelde i området er kendte for deres høje fald ned mod dalen. Myklebustbreen dækker bjergene mod øst, hvor fjeldet Snønipa på 1.827 moh. er det højeste punkt. Vora er et sagnomspundet fjeld i området, som blev knyttet til hekseprocesserne i Nordfjord. Det blev fortalt, at heksene mødtes til sabbat på dette bjerg. Tre navngivne kvinder blev brændt på bålet efter beskyldninger om, at de havde mødt selveste djævelen på Vora.

Eksterne kilder og henvisninger

Naturvernforbundet: Myklebustdalen, Sandalsvatnet og fjella

Vestlands geografi
Gloppen
Dale i Norge
Sigrid Halvorsen

Sigrid Halvorsen er en norsk håndboldspiller. Hun spillede 84 kampe og scorede 106 mål for Norges håndboldlandshold mellem 1964 og 1973. Hun deltog også under VM 1971 og 1973.

Kilder 

Håndboldspillere fra Norge
Susanne Hannestad

Susanne Hannestad (født i 1961) er en norsk håndboldspiller. Hun spillede 43 kampe og scorede 47 mål for Norges håndboldlandshold mellem 1979 og 1983. Hun deltog også under VM 1982 hvor holdet kom på en 7.-plads.

Kilder 

Håndboldspillere fra Norge
Myklebustbreen

Myklebustbreen eller Snønipbreen er med et areal på 57 km² og en længde på 13 km den syvendestørste gletsjer på Norges fastland. Den kaldes også Snønipbreen på grund af nunataken Snønipa (1.827 moh.), som står op fra isbræens sydligste del. Laveste punkt på bræen er 890 moh. 

Gletsjeren har navn efter den dybe v-dal Myklebustdalen, som ligger nedenfor bræen mod vest. Myklebustbreen ligger i Stryn-, Jølster-, Gloppen kommuner i Vestland fylke i Norge. 

Øst for gletsjeren ligger Oldedalen og Oldevatnet, mens den mod syd afgrænses af Haugadalen som derved adskiller den fra Jostedalsbræen; Den er en del af Jostedalsbreen nationalpark.

Se også 
 Gletsjere i Norge

Eksterne kilder og henvisninger 
 Toppomania  - info om Snønipa

Gletsjere i Vestland
Åse Nygård Pedersen

Åse Nygård Pedersen er en norsk håndboldspiller. Hun spillede 76 kampe og scorede 96 mål for Norges håndboldlandshold mellem 1978 og 1984. Hun deltog også under VM 1982 hvor holdet kom på en 7.-plads.

Kilder 

Håndboldspillere fra Norge
Wenche Halvorsen Stensrud

Wenche Halvorsen Stensrud er en norsk håndboldspiller. Hun spillede 91 kampe og scorede 211 mål for Norges håndboldlandshold mellem 1975 og 1984. Hun deltog også under VM 1982 hvor holdet kom på en 7.-plads.

Kilder 

Håndboldspillere fra Norge
Frederik Treschow

Frederik Treschow er navnet på flere personer:

 Frederik Treschow (politiker) (1786-1869) – dansk højesteretsadvokat og politiker (Willum Frederik Treschow)
 Frederik Treschow til Brahesborg (1811-1869) – dansk godsejer og kammerherre (Frederik Vilhelm Rosenkilde Treschow)
 Frederik Treschow til Krabbesholm (1842-1876) – dansk godsejer og hofjægermester (Frederik Vilhelm Treschow)
 Frederik Treschow til Torbenfeldt (1870-1948) – dansk godsejer og hofjægermester (Christian Frederik Treschow)

Se også:
 Fritz Treschow (1841-1903) – norsk godsejer, hofjægermester og kammerherre (Frederik Wilhelm Treschow)
 Frederik Wilhelm Treschow (1871-1951) – dansk godsejer og kammerherre
Frederik Treschow til Brahesborg

Frederik Wilhelm Rosenkilde Treschow, født Rosenkilde (5. juli 1811 i Roskilde, død 11. december 1869 på Brahesborg) var en dansk godsejer og kammerherre.

Han var adopteret søn af højesteretsadvokat og godsejer Frederik Treschow og Jensine Palæmona født Aagaard og overtog 1854 Brahesborg fra faderen. 1856 blev han kammerherre, og han var også medlem af Odense Amtsråd. 1867 blev han optaget i den danske adel.

26. marts 1836 ægtede han i Garnisons Kirke Andrea Bjørn Rothe (3. juni 1814 i Rønne - 23. november 1885 i København), datter af kontreadmiral og kammerherre Carl Adolph Rothe og Benedicte født Ulfsparre de Tuxen. Børn:
 	
 Carl Adolph Rothe Treschow (1839-1924)
 Benedicte Ulfsparre Treschow (4. januar 1841 på Brahesborg - 17. december 1917 i København), gift 1. gang med Carl David Withusen (1822-1874), 2. gang med Lorenz Frølich
 Frederik Vilhelm Treschow (1842-1876)
 Christian Rosenkilde Treschow (1842-1905)

Han er begravet på Gamtofte Kirkegård.

Kilder 
 Danmarks Adels Aarbog 1948.

Frederik 2
Godsejere fra Danmark
Personer fra Roskilde
Personer fra Fyn
Kammerherrer fra Danmark
Amtsrådsmedlemmer
Danskere i 1800-tallet
Slægten Rosenkilde
Frederik Treschow til Krabbesholm

Frederik Wilhelm Treschow (født 26. juli 1842 på Brahesborg, død 15. marts 1876 på Sølyst) var en dansk godsejer og hofjægermester. Han var bror til Carl og Christian Treschow (tvilling).

Han var søn af godsejer og kammerherre Frederik Treschow og Andrea født Bjørn Rothe. Han blev 1860 student fra Odense Skole og 1866 cand. jur. I 1871 købte han Krabbesholm og året efter bondegården Lindegård i Skibby Sogn, hvor han især opholdt sig. 1873 blev han hofjægermester. Han døde allerede 1876.

Han ægtede 30. november 1870 i København Sophie Clara Anna Suhr (23. december 1851 i København - 4. april 1882 på Katholm), datter af grosserer Ole Berendt Suhr. Hun ægtede 2. gang 1880 hofjægermester Laurentius Dinesen (1843-1916).

Kilder 
 Danske Jurister 1737-1936.

Frederik 3
Godsejere fra Danmark
Personer fra Fyn
Hofjægermestre fra Danmark
Danskere i 1800-tallet
Studenter fra Odense Katedralskole
Gletsjere i Norge

Dette er en liste over de største Gletsjere i Norge. Totalt har Norge omkring 2.500 isbræer. Omkring halvdelen af disse ligger i Nord-Norge, men 56 % af det totale isbræareal ligger syd for Trøndelag. 0,7 % af Norge er dækket af gletsjere.

På Svalbard ligger 18 isbræer som alle er større end dem i i Norge, deriblandt den største isbræ i Europa, Austfonna på Nordaustlandet. Disse bræer er ikke med på listen.

Referenser

Litteratur 
 L. Ryvarden og og B. Wold: Norges isbreer. Universitetsforlaget 1991.

 
Norges geografi
Windows CE

Microsoft Windows CE (officielt kendt som Windows Embedded Compact og tidligere også kendt som Windows Embedded CE, og undertiden forkortet WinCE) er et styresystem udviklet af Microsoft for indlejrede systemer. Windows CE er et særskilt operativsystem og kerne. Det kan ikke forveksles med Windows Embedded Standard som er en NT -baseret komponentopdelt version af desktop Microsoft Windows.

Microsoft licenserer Windows CE til OEM'er og enheden beslutningstagere. De OEM'er og enheden beslutningstagere kan ændre og skabe deres egne brugergrænseflader og erfaringer, med Windows CE yde teknisk fundament at gøre det.

Den nuværende version af Windows Embedded Compact understøtter Intel x86 og kompatible, MIPS og ARM -processorer.

Referencer 

Indlejrede styresystemer
Microsoft Windows
Frederik Treschow til Torbenfeldt

Frederik Treschow (født 23. december 1870 i London, død 11. november 1948 på Torbenfeldt) var en dansk godsejer og hofjægermester, bror til Harry Treschow.

Han var søn af Christian Rosenkilde Treschow og hustru, blev 1889 student fra Roskilde Skole og 1895 cand. jur. og samme år volontør på Merløse-Tuse Herreds kontor. Han var 1896 landvæsenselev og var fra samme år til 1905 forpagter af Orelund i Skamstrup Sogn, derefter fra 1905 til 1923 ejer af Torbenfeldt, som han omdøbte fra Frydendal. Fra 1905 tillige ejer af Mindet og Lisedal sammesteds samt af Ulviggård, Tømmerupgård og Mosegård i Undløse Sogn. Treschow blev 1908 hofjægermester og 5. november samme år Ridder af Dannebrog og 17. december 1930 Dannebrogsmand. 1905 blev han besidder af Det Treschow-Torbenfeldtske Fideikommis og 1926 af Det Ryan-Treschowske Fideikommis. Han var 1. bestyrelsesmedlem i De Ryanske Legater. Han var Ridder af Æreslegionen og Ridder af 1. klasse af Sankt Olavs Orden.

Treschow blev gift 1. gang 19. december 1896 på Frydendal (Torbenfeldt) med Olga Julie Georgine Uhlendorff (17. juli 1872 i København - ?), datter af buntmager Justus Christian Friedrich Uhlendorff og Caroline Wilhelmine Charlotte født Ludewig, men ægteskabet blev opløst 1916. 2. gang ægtede han 4. november 1926 i Garnisons Kirke Maren Kirstine Marie Carlsen (25. januar 1891 i Tolstrup, Øster Egesborg - ?), datter af landmand Hans Peter Carlsen og Ane Margrethe født Andersen.

Kilder 
 Danske Jurister 1736-1936.

Personer i Kraks Blå Bog (afdøde)
Hofjægermestre fra Danmark
Godsejere fra Danmark
Riddere af Dannebrog
Personer fra London
Riddere af Æreslegionen
Riddere af 1. klasse af Sankt Olavs Orden
Danskere i 1800-tallet
Danskere i 1900-tallet
Jurister fra Danmark
Frederik 4
Søndre Folgefonna

Søndre Folgefonna er den tredje største gletsjer på Norges fastland, beliggende i Kvinnherad, Odda og Etne kommuner i Vestland fylke. Den er med et areal på 168 km² også den største af de tre bræer som udgør Folgefonna. Højeste punkt er 1.660 moh.
|og det laveste 490 moh.

Se også 
Gletsjere i Norge

Eksterne kilder og henvisninger

Gletsjere i Vestland
Blok (periodiske system)

En blok i det periodiske system er en samling af grundstoffer, som har det tilfælles at elektronen med den højeste energi i grundtilstanden, er i samme type orbital. Hver blok har navn efter orbitaltypen.

Bloktyper 
s-blokken - alkalimetaller, jordalkalimetaller, brint og helium. 
p-blokken - gruppe 13 - 18, bortset fra helium.
d-blokken - samme grundstoffer som overgangsmetallerne.
f-blokken - lanthanider og actinider.
g-blokken - hypotetisk blok for de endnu ukendte grundstoffer 121 (unbiunium) til 138 (untrioctium)

Kilde 

Periodiske system
Frederik Wilhelm Treschow

Frederik Wilhelm Treschow (født 22. januar 1871 på Brahesborg, død 3. oktober 1951 sammesteds) var en dansk godsejer og kammerherre.

Han var søn af Carl Treschow og hustru født Rantzau, købte Falkensteen i 1897 og overtog Brahesborg i 1911. Han var også løjtnant i Hæren og Ridder af Dannebrog.

Han blev gift 18. september 1910 i Fodby Kirke med Louise "Lissie" Thora Bencard (29. december 1887 på Fodbygård - 14. december 1945 på Brahesborg), datter af godsejer Heinrich Ludvig Theodor Bencard og Thora Valgerda født Rosenstand.

Kilder 
 Kraks Blå Bog 1949 

Personer i Kraks Blå Bog (afdøde)
Kammerherrer fra Danmark
Godsejere fra Danmark
Riddere af Dannebrog
Personer fra Fyn
Officerer fra Danmark
Danskere i 1800-tallet
Frederik Wilhelm
Agerugle

Ageruglen (Agrotis segetum) er en 3 cm stor, brun natsværmer. Den er meget almindelig og tilhører familien ugler (Noctuidae).

Larverne 
Larver af ageruglen og et par nærstående uglearter betegnes knoporme. De er skadelige, da de lever på rødderne af f.eks. gulerødder, kartofler, porrer, løg og rødbeder m.fl. Har været et betydende skadedyr på sandede jorder i tørre somre, men en effektiv overvågning af uglernes sværmetidspunkt har givet mulighed for en meget rettidig bekæmpelse med sprøjtning eller vanding, typisk sidst i juni og først i juli.

Kilder 
  Taxonomicon – Agrotis segetum

Sommerfugle
Noctuidae
Kenneth Faried

Kenneth Faried er en amerikansk basketballspiller, som spiller for det amerikanske basketballhold Houston Rockets. Kenneth faried er 2,03 meter høj og vejer 103 kg. Han gik på Technology High School i Newark, New Jersey og senere på Morehead State College fra 2007 til 2011.

Han blev udnævnt til NBA Draft i 2011 og blev valgt som nr 22. Han er kendt for sin hurtighed og vilde dunks.

Eksterne henvisninger 

Basketballspillere fra USA
P.O. Treschow

Peter Oluf Treschow (16. juli 1890 på Sannarp i Sverige – 19. november 1970) var en dansk diplomat.

Han var søn af godsejer Michael Aagaard Treschow og Rosalie Armenie Regitze Emilie Alexandra født baronesse Berner-Schilden-Holsten, blev 1908 student fra Birkerød Kostskole og 1915 cand. jur. Samme år blev Treschow volontør i Udenrigsministeriet, hvor han 1916 blev konstitueret assistent, 1918 fungerende vicekonsul i New York, og samme år fungerende konsul i Chicago og samme år konstitueret vicekonsul i New York og 1920 fastansat. Samme år kom Treschow som legationssekretær til Stockholm, blev 1922 legationssekretær i Rom, 1925 fuldmægtig i Udenrigsministeriet og samme år legationssekretær i Washington D.C., 1930 kontorchef i Udenrigsministeriet, 1936 legationsråd. 1930 til 1937 var Treschow chargé d'affaires i Warszawa og senere samme år chargé d'affaires i Prag. Han var fra 1937 til 1940 chargé d'affaires i Riga og fra 1940 midlertidigt tjenstgørende i Udenrigsministeriet. Efter krigen blev Treschow 1945 overordentlig gesandt og befuldmægtiget minister i Prag, 1951 overordentlig gesandt og befuldmægtiget minister i Ottawa og blev 1952 hjemkaldt og stillet til rådighed for Udenrigsministeriet. 

Treschow blev 26. september 1925 Ridder af Dannebrogordenen, 26. september 1934 Dannebrogsmand og 11. marts 1948 Kommandør af 2. grad af Dannebrog. Han bar en lang række andre ordener.

Han var ugift.

Treschow blev myrdet i sit hjem i København 19. november 1970. Der kunne ikke findes et motiv til mordet, der aldrig er blevet opklaret.

Referencer

Litteratur

Eksterne henvisninger 
 

P.O.
Gesandter fra Danmark
Konsuler fra Danmark
Kommandører af Dannebrog
Personer i Kraks Blå Bog (afdøde)
Danskere i 1900-tallet
Jurister fra Danmark
Danskere født i Sverige
Kontorchefer fra Danmark
Guldhorn-slægten

Guldhorn-slægten (Xanthoceras) er såkaldt "monotypisk" slægt, der kun har én art. Alle dele af beskrivelsen er derfor identiske med artens forhold.

 Guldhorn (Xanthoceras sorbifolium)

Sæbetræ-familien
Ifö Sanitär

Ifö er en af nordens største producenter indenfor VVS-produkter til badeværelse og køkken.
Virksomhedens to hovedfabrikker ligger i Bromölla og Mörrum. I Bromölla bliver en stor del af porcelænsdelene lavet, herunder toiletkummer og håndvaske. I Mörrum laves badekar, brusekabiner og bruservægge samt forskellige produkter af rustfrit stål.

Firmaet er en del af Geberit Group, der med sine 35 og årlige omsætning på 2,6 mia. CHF, er den førende aktør på markedet inden for sanitetsprodukter i Europa.

Historie 
 1887 Brydning af kalk og kaolinit på Ivö begynder
 1936 Produktion af toiletsæder startes 
 1967 Ifö bliver et helejet datterselskab af Skånske Cement, senere Euroc Group.
 1969 Mörrum Konstruktion overtages med produktion af komponenter i rustfrit stål
 1976 Ifö reorganiseres, så Bromöllafabrikken fik navnet Ifö Sanitär, mens Mörrumfabrikken fik navnet Ifö Kampri.
 1981 Hele virksomheden samles under Ifö Sanitär, så de to fusionerede selskaber bliver til et.
 1982 Ifö opkøbes af den finske koncern Wärtsilä.
 1990 Wärtsilä Corporation overfører sine aktiviteter indefor sanitetsområdet til datterselskabet Sanitec.
 1999 Sanitec børsintroduceres i Helsinki
 2005 Den svenske kapitalfond EQT Partners erhverver aktiemajoriteten i Sanitec.
 2015 Den schweiziske koncern Geberit opkøber Ifö Sanitärs ejere Sanitec.

Kilder 

Fremstillingsvirksomheder fra Sverige
Etableret i 1887
Vicelagmænd fra Færøerne

Vicelagmand (Færøsk: Varaløgmaður) er sædvanligvis en af ministrene på Færøerne. Denne fungerer som lagmand, når lagmanden er bortrejst. 
Listen nedenfor er ikke komplet.

Vicelagmænd

Se også 
 Lagmand
Dmitrij Laptev

Dmitrij Jakovlevitj Laptev (, ; født 1701 i Velikolukskij ujezd, Pskov guvernement (nu Pskov oblast), Det Russiske Kejserrige, død 31. januar 1771, samme sted) var en russisk polarforsker og viceadmiral (fra 1762). Dmitrij Laptev Strædet er opkaldt efter Dmitrij og Laptevhavet har fået navn efter ham og hans fætter Khariton Laptev, der også var polarforsker.

Han var med til at kortlægge floden Anadyr i det østligste Sibirien.

Personer fra Pskov oblast
Militærfolk fra Rusland
Polarforskere fra Rusland

Russere i 1700-tallet
Københavns Erhvervsakademi

Københavns Erhvervsakademi (KEA) er et dansk erhvervsakademi, der udbyder en række praksisrettede videregående uddannelser på erhvervsakademiniveau og professionsbachelorniveau inden for programområderne DESIGN, BYG, DIGITAL og TEKNIK. Institutionen har til huse på en række adresser i Københavnsområdet; først og fremmest på Nørrebro og i Nordvest-kvarteret.

Københavns Erhvervsakademi (KEA) udbyder desuden efter- og videreuddannelser på akademi- og diplomniveau, samt virksomhedstilpassede forløb, fortrinsvis fra KEA Kompetences hovedkontor i Ballerup.

Læringen er praksisbaseret og lægger vægt på, at de studerende arbejder med konkrete problemstillinger og produkter i nært samarbejde med lokale, landsdækkende og internationale virksomheder.

KEA blev etableret i 2008 med udgangspunkt i Lov om erhvervsakademier, der blev vedtaget af Folketinget i marts 2007. KEA er en fusion af de korte og mellemlange videregående uddannelser, som tidligere blev udbudt af Københavns Tekniske Skole, Business Education College, Teknisk Erhvervsskole Center og CPH WEST.

Der er sammenlagt 7.600 indskrevne studerende og ca. 600 ansatte på KEA.

Eksterne henvisninger 
 Københavns Erhvervsakademis hjemmeside 

Etableret i 2008
Erhvervsakademi
Fredericia Vold

Fredericia Vold er et voldanlæg, der omkranser det centrale Fredericia. Det er Nordeuropas bedst bevarede voldanlæg, og med nutidens benyttelse som offentlig park, er det en af de største byparker i Danmark.

Frederik 3. gav i 1650 den befaling, at der skulle opføres en fæstningsby i Jylland. Der blev flyttet på ca. 1 mio. kubikmeter jord, og i perioder var der op mod 5.000 mennesker involveret i byggeriet af volden. Meget af arbejdskraften bestod dog af udkommanderede bønder fra det meste af Jylland, soldater, samt nogle straffefanger. Fynboerne skulle sørge for forplejningen. Oprindeligt bestod voldanlægget af syv hele og to halve bastioner til landsiden, samt en noget svagere befæstning mod de to vandsider.

Voldanlægget var dog knapt færdig, da det blev indtaget af svenskerne under Første Karl Gustav-krig. Anlægget blev genopbygget og dets mest glorværdige øjeblik som forsvarsværk var ved Slaget ved Fredericia den 6. juli 1849.

Voldanlægget blev atter belejret under 2. Slesvigske Krig, men forsvaret blev opgivet, inden anlægget blev ødelagt. Herefter lå det for det meste i dvale, og i 1909 besluttede man at nedlægge fæstningen. Byen købte hele arealet i 1914 og omdannede det herefter til bypark.

Af byporte findes der tre reelle: Prinsens Port fra 1748, Danmarks Port fra 1924 og Nørreport fra 1922.

Som følge af de store mængder nedbør, der faldt i vinteren 2019-2020, truede et jordskred i februar 2020 således østvolden. En gravemaskine blev således sat til at grave en del jord væk, for at afværge situationen.

Kilder 

 Fredericia - en del af Trekantområdet Danmark, Fredericia: Fredericia Kommune, 2001.

Eksterne henvisninger 
 Museerne i Fredericia 

Vold
Fæstningsanlæg i Danmark
Fredede bygninger, konstruktioner og anlæg i Fredericia Kommune
House of Cards (amerikansk tv-serie)

House of Cards er en amerikansk tv-serie udviklet og produceret af Beau Willimon. Det er en genindspilning af den tidligere mini tv-serie fra BBC af samme navn, der var baseret på en roman af Michael Dobbs. Hele første sæson af tv-serien med i alt 13 afsnit blev offentliggjort den 1. februar 2013 på streaming-tjenesten Netflix. En ny sæson med 13 afsnit udkom den 14. februar 2014 og blev taget godt imod af anmelderne. 3. sæson udkom i februar 2015.

Serien foregår i nutidens Washington, D.C., og omhandler det demokratiske kongresmedlem Frank Underwood (spillet af Kevin Spacey), der fungerer som gruppeformand ("chief whip") for den demokratiske gruppe i Repræsentanternes Hus. Efter præsidentvalget bliver han vraget som udenrigsminister i den nye regering, og han beslutter at hævne sig på dem, der forrådte ham i processen. I serien medvirker tillige Robin Wright, Kate Mara og Corey Stoll i de centrale roller.

Medvirkende 

 Kevin Spacey som Francis "Frank" J. Underwood
 Robin Wright som Claire Underwood; Francis' hustru
 Kate Mara som Zoe Barnes, en journalist på The Washington Herald (senere Slugline), der indgår en hemmelig aftale med Frank Underwood om at modtage insider information
 Corey Stoll som Peter Russo, et demokratisk medlem af Repræsentanternes Hus
 Michael Kelly som Doug Stamper, Underwood's medarbejder og senere stabschef
 Sakina Jaffrey som Linda Vasquez, Præsidentens chef for det Hvide Hus
 Kristen Connolly som Christina Gallagher, en medarbejder i Kongressen, der har et hemmeligt forhold til Peter Russo
 Constance Zimmer som Janine Skorsky, journalist på The Washington Herald (senere Slugline) der bliver mistroisk overfor Zoe's succes.
 Lars Mikkelsen (3. sæson), Ruslands præsident

Modtagelse 
Seriens første afsnit har modtaget positive anmeldelser fra kritikerne.

Referencer

Eksterne henvisninger 

  på Netflix
 
 
 

Amerikanske tv-serier fra 2010'erne
Tv-serier fra Netflix
Kåte

Kåte (nordsamisk: goahti, lulesamisk: goahte, pitesamisk: gåhte, umesamisk: gåhtie och sydsamisk: gåetie) er den traditionelle samiske bolig.

Der findes både flytbare samt permanente kåter, hvilket kommer af at samerne ofte har levet som nomader men også har haft permanente opholdssteder som de vendte tilbage til år efter år. En kåte kan konstrueres på forskellige måder, men i den traditionelle udformning har den altid et ildsted i midten af kåten samt derover et åbent hul til røgen. Moderne permanente kåter kan i stedet været forsynet med brændeovn og skorsten.

Se også 
 Jurte
 Tipi
 Wigwam

Eksterne henvisninger 
 Skovsamisk tømmerkåte  
 Sydsamisk tørvkåte  
 Nordsamisk tørvkåte  
 Sørsamisk byggeskikk; tronderskbyggeskikk.no 

Bygninger, konstruktioner og anlæg
Samer
Regeringen Atli Dam I

Atli Dams første regering var Færøernes regering fra den 12. december 1970 til den 11. januar 1975. Den var en koalition mellem Javnaðarflokkurin (JF), Sambandsflokkurin (SB) og Sjálvstýrisflokkurin (SF), ledet af Atli Dam (JF). Den blev efterfulgt af Atli Dams anden regering.

Eksterne links 
Færøernes lagmænd og regeringer siden 1948 

Dam, Atli 1
Politik i 1970
Politik i 1975
Blåmannsisen

Blåmannsisen (lulesamisk: Ålmåjalosjiegŋa) er med et areal på 87 km² den femte største gletsjer på Norges fastland, og ligger i Sørfold og Fauske kommuner i Nordland fylke. Mod øst ligger søen Blåmannsisvatnet som har forbindelse med Padjelanta Nationalpark på den anden side af grænsen til Sverige. Højeste punkt er 1.560 moh. og laveste 810  moh.

6. og 7. september 2001 opstod der et jøkelløb fra Blåmannsisen hvor 40 millionar kubikmeter vand strømmede ud fra bræen på kun 35 timer. Dette var første gang et jøkelløb var registreret fra bræen og blev set på som et tegn på klimaændringar i området. Efter denne hændelse satte NVE, Universitetet i Oslo og Elkem Energi Siso AS målestationar ud for at kunne varsle nye jøkelløb. Man mener, at vandføringen frå bræfronten kan have været 900 m³/s.. Vandet fra bræen endte i reservoiret til kraftværket Siso og vandniveauet steg med 2,5 meter i disse timer.

Se også 
 Gletsjere i Norge

Eksterne kilder og henvisninger 

 Blåmannsisen Store norske leksikon.

Gletsjere i Nordland
Fauske
Regeringen Jógvan Sundstein II

Jógvan Sundsteins anden regering var Færøernes regering fra den 22. juni 1989 til den 15. januar 1991. Regeringen var en koalition mellem Fólkaflokkurin (FF), Tjóðveldisflokkurin (TF) og Sambandsflokkurin (SB), under ledelse af lagmand Jógvan Sundstein (FF).

Eksterne links 
 Statsministre og regeringer efter 1948 

Sundstein, Jogvan 2
Politik i 1989
Politik i 1991